Ola Billgren
Store norske leksikon,Kunst og estetikk,Bildende kunst,Kunsthistorie,Neo-ekspresjonisme og figurativ billedkunst etter 1945
Ola Billgren var en svensk maler, tegner og grafiker. Han arbeidet også med collage, foto, film og scenografi.
Hverdagslige motiver Billgren var autodidakt, og han debuterte allerede som 14–åring i Tomelilla konstsalong. Helt fra tidlig i 1960-årene var han blant de ledende svenske nyrealistene, med suggestive sammenstillinger av fotografisk skarpe detaljer. Hans virkelige gjennombrudd kom med en utstilling på Galleri Karlsson i Stockholm i 1966. Motivene var ofte hverdagslige, for eksempel interiører fra vanlige leiligheter i byenes forsteder. Postmoderne abstraksjoner I 1970-årene malte Billgren romantiske landskapsmalerier i postmodernistisk ånd. Fra slutten av 1980-årene fremstilte han igjen urbane miljøer, gjengitt med impresjonistiske og trekk som i landskapsbildene. Han hadde stor innflytelse på svensk samtidskunst. Les mer i Store norske leksikon Kunst i Sverige Litteratur Boethius, Lena. Ola Billgren: målningar 1964-1995. Göteborgs konstmuseum. Göteborg, 1997.